જીવનમાંં કોઈ પણ સંબંધનો આધાર સમર્પણ પર રહેલો છે. સપ્તપદીમાં આ જ વાત સમજાવવામાં આવે છે, પરંતુ હવે તો ૫૦૦ રૃપિયા વધુ આપીને મહારાજ, જલદી પતાવટ કરજો ટાઈમ નથી. એવું કહેનારા યજમાનોની સંખ્યા ખૂબ વધી છે. આપણા રિવાજોએ દરેક સમસ્યાનું નિવારણ બતાવ્યું છે, પરંતુ લોકો હવે એ રિવાજો અને વિધિઓ માત્ર કરવા ખાતર કરી રહ્યાં છે. જેના લીધે અનેક સમસ્યાઓ ઉદ્ભવે છે. અત્યારના સમયમાં પુરુષ અને સ્ત્રીનું માનસિક અને સામાજિક સ્તર સમકક્ષ છે. પુરુષપ્રધાન સમાજ હજુ આ વાત સ્વીકારતો નથી. જો આધુનિક સપ્તપદીમાં ઉમેરવું જ હોય તો સ્ત્રીને સમાન સામાજિક માન અને અધિકાર મળે એ ઉમેરાવું જોઈએ.